ச. ஆ. பவானி தேவி

சந்தலவதா ஆனந்த சுந்தரராமன் பவானி தேவி (Chadalavada Anandha Sundhararaman Bhavani Devi பிறப்பு: ஆகஸ்டு 27, 1993) பரவலாக பவானி தேவி என அறியப்படும் இவர் இந்திய வாள்வீச்சு வீராங்கனை ஆவார். கோ ஸ்போர்ட்ஸ் எனும் தொண்டு நிறுவனம் இவருக்கு உதவிகளை வழங்கி வருகிறது. இந்த நிறுவனம் ராகுல் திராவிட்டின் தடகள வீரர்களுக்கு உதவி செய்யும் திட்டங்களுள் ஒன்றாகும்.2020 கோடைக்கால ஒலிம்பிக் விளையாட்டுப் போட்டிக்குப் பின்னர் 2021ஆம் ஆண்டில் டோக்கியோவில் நடைபெற உள்ள ஒலிம்பிக் போட்டிக்குத் தகுதி பெற்றுள்ள முதல் இந்திய வாள்வீச்சாளர் எனும் சாதனை படைத்தார்.

ஆரம்பகால வாழ்க்கை 
பவானி நடுத்தரக் குடும்பத்தில் ஆகஸ்டு 27, 1993 இல் பிறந்தார். இவரின் தந்தை ஒரு மதபோதகர், தாய் இல்லத்தரசி ஆவர். 2003 ஆம் ஆண்டில் இருந்து இவர் வாள்வீச்சில் ஈடுபட்டு வருகிறார். இவர் சென்னையில் உள்ள முருகா தனுஷ்கோடி பள்ளியில் பள்ளிப்படிப்பை கற்றார். 2004 ஆம் ஆண்டில் அப்ள்ளி அளவிலான வாள்வீச்சுப் போட்டியில் கலந்துகொண்டார். பின் கேரளா, தளச்சேரி விளையாட்டு அரங்கத்தில் சேர்ந்தார். இவருக்கு 14 ஆம் வயதாக இருக்க்கும் போது தனது முதல் சர்வதேச போட்டியில் கலந்துகொண்டார். துருக்கியில் நடைபெற்ற அந்தப் போட்டியில் 3 நிமிடங்கள் தாமதமாக வந்ததற்காக கருப்பு அட்டை வழங்கப்பட்டது. 2010 ஆம் ஆண்டில் பிலிப்பீன்சுவில் நடைபெற்ற ஆசிய போட்டியில் வெண்கலம் வென்றார்.

போட்டிகள் 

 மலேசியாசியாவில் நடைபெற்ற 2009 பொதுநல விளையாட்டுப் போட்டிகளில் இவர் வெண்கலம் வென்றார். 
 2014 இல் பிலிபீன்சுவில் நடைபெற்ற ஆசிய போட்டியில் 23 வயதிற்கு உட்பட்டோருக்கான போட்டியில் வெள்ளி வென்றார். இதற்காக தமிழ்நாட்டின் முதலமைச்சர் ஜெ. ஜெயலலிதா அமெரிக்காவில் பயிற்சி பெறுவதற்காக இவருக்கு 3 இலட்சம் ரூபாய் அளித்தார்.
 ராகுல் திராவிட்டின் தடகள வீரர்களுக்கு பயிற்சி அளிக்கும் திட்டத்தில் பதினைந்து நபர்களில் ஒருவராகத் தேர்வானார்.
 2012 ஆம் ஆண்டில் நடைபெற்ற பொதுநல விளையாட்டுக்களில் தங்கம் வென்றார்.
 ஐப்பான் நாட்டின், டோக்கியோ மாநகரில் நடைபெற உள்ள 2021 ஆம் ஆண்டுக்கான சர்வதேச ஒலிம்பிக் போட்டியில் இந்தியா சார்பாக விளையாட உள்ளார்.

மேற்கோள்கள் 

வாழும் நபர்கள்
1993 பிறப்புகள்
தமிழக விளையாட்டு வீரர்கள்
தமிழ்நாட்டு விளையாட்டு வீராங்கனைகள்
இந்திய ஒலிம்பிக் வீரர்கள்